Trochu inak s Adelou

Trochu inak s Adelou, v minulosti aj ako Trochu inak v SND s Adelou Banášovou, je slovenská zábavná talkshow s Adelou Vinczeovou, vysielaná od roku 2013 na televíziách TA3 a STVR. Do šou sú vždy pozvaní traja iní hostia, s ktorými Adela diskutuje.

V novembri 2025 oznámili tvorcovia relácie odchod z STVR. Formát Trochu inak podľa moderátorky však nezaniká, ale bude fungovať v širšom priestore s ešte väčšími možnosťami.

 Opis 
Moderátorka Adela Vinczeová do programu Trochu inak s Adelou pozýva hostí, ktorí sú výnimoční svojou originalitou. Novátori, rebeli, vynálezcovia, svojrázni umelci, jednoducho unikátne osobnosti, prijímajú pozvanie do Slovenského národného divadla, Slovenského rozhlasu alebo do Štúdia L+S, aby sa stali súčasťou inšpirujúceho večera spestreného živou hudbou.

 Formát 
Relácia je na televíznych obrazovkách od roku 2013, kedy jej televízne záznamy z divadla vysielala TA3. V roku 2017 sa presunula do RTVS (neskôr STVR), kde sa spočiatku uvádzala na Jednotke, a neskôr, od jesene 2021 sa presunula na Dvojku. S presunom prešla relácia taktiež zmenou periodicity vysielania z mesačnej na dvojtýždennú.

 História 
 2013 – Prvá epizóda v štúdiu Činohry SND (kapacita 150 divákov), vysielanie na TA3 pod názvom Trochu inak v SND s Adelou Banášovou
 2014 – Presun do veľkej sály Činohry SND (kapacita 640 divákov)
 2017 – Presun do sály Opery a Baletu SND (kapacita 861 divákov)
 2017 – Prechod na RTVS (dnes STVR), vysielanie pod názvom Trochu inak s Adelou
 2018 – Presun do koncertnej sály Slovenského rozhlasu
 2019 – Návrat do SND
 2021 – Presun do Divadla L+S, presun vysielania na Dvojku, prechod na dvojtýždňový cyklus vysielania
 2023 – Oslava 10. narodenín
 2025 – Odchod z STVR

 Podcast 
Vedľajším produktom televíznej relácie je i podcast s rovnomenným názvom. 19. júna 2024 získal diskusný podcast už po druhýkrát ocenenie Orange Podcast roka, a to v kategórii Ateliér pre najlepší umelecký podcast.

 Účinkujúci 
 Adela Vinczeová (moderátorka)

 Ocenenia 
 Rok Nominovaná prácaOcenenie Kategória Výsledok2022Trochu inak s AdelouPodcast rokaAteliér – Najlepší umelecký podcast20232024

 Referencie 

 Externé odkazy 






 Trochu inak s Adelou v RTVS

Kategória:Televízne relácie Slovenskej televízie
Kategória:Zábavné televízne programy
Kategória:Talk show